Varsler tre dager med uvær i Sør-Norge
Samtidig varsler meteorologene om økt overvåkning av situasjonen – et tiltak som tas i bruk før det eventuelt gis ut ekstremvarsel. Årsaken til den økte overvåkningen er høy flo om formiddagen torsdag. – Så høy vannstand som vi venter nå, ser vi bare hert tiende til tyvende år, sierstatsmeteorolog Anne Mette Olsen. Blant annet ventes det at Bryggen i Bergen kan bli oversvømt torsdag.OBS-varselet for Rogaland og Hordaland gjelder vanskelige kjøreforhold på fjellovergangene. Særlig i Langfjella er det ventet sterk vind og snøfokk onsdag. Vanskelige kjøreforhold gjelder også fjelloverganger i Agder, Telemark og Buskerud onsdag. Torsdag ventes det uvanlig høy vannstand her – inntil 100 cm over normal høyvann. Unormal høy flo varsles også for Vestfold, Østfold, Oslo og Akershus – tidlig om morgenen kan flovannet komme inntil en meter over verdiene oppgitt i tidevannstabellene. Hovedlavtrykket er stort i utstrekning – og vil gi kraftig vind både på Vestlandet, Sørlandet og i fjellet, og dessuten gi kraftig vind sørover på kontinentet. Les også: Kuldebølge i Europa tar liv– Vi ser at denne vinden kan gi liten storm blant annet i Skagerrak, og det er uvanlig mye vind her, sier statsmeteorolog Justina Wodziczko ved Meteorologisk institutt i Tromsø. Les også: Vinteren skal lugge en måned til Lavtrykket befinner seg tirsdag øst for Island, og vil gjøre seg gjeldende over særlig Sør-Norge fra natt til onsdag. – Det vil blåse sterk kuling på kysten, og det samme i fjellet, og dette vil vedvare fram til og med torsdag. Dette kan gi problemer med fremkommeligheten på fjellovergangene, antyder hun. Les også: Slik fyrer du billigst i vinterHennes kollega Haldis Berge ved Meteorologisk institutts avdeling i Bergen bekrefter dette: – Kuling er mye vind i fjellet, og særlig når det også er snø, slik som nå. Det er ventet bygevær og torden onsdag, sier hun. Vakthavende meteorolog Martin Granerød sier tirsdag kveld til VG at det vil bli full storm utsattte steder i Rogaland i en kort periode onsdag formiddag. – Dette gjelder utsatte steder på kysten, der vil det være vindkast innover land på 25-30 meter per sekund. Men allerede på ettermiddagen vil det dreie vestover, og da vil vinden minke, forteller han.Etter hvert som stormsenteret beveger seg østover, dreier vindretningen til nordlig: – I tillegg har vi et mindre lavtrykk øst for Jan Mayen, som er med på å dirigere svært kald luft inn i denne nordlige luftstrømmen. Nordavinden ser ut til å bli kraftig fredag, men foreløpig ser det ut som om den kraftigste vinden ligger ute i havet, og ikke kommer inn på kysten, sier hun. Temperaturene kommer likevel til å synke inn mot helgen, og enkelte prognoser viser at Vestlandet kan gå mot en svært kjølig helg.
Et forholdsvis svært lavtrykk nærmer seg landet. Det vil gi uvær i dagevis – med kuling fra vest, snøstorm i fjellet og uvanlig kraftig springflo langs hele kysten av Sør-Norge.